**M e s t s k á č a s ť B r a t i s l a v a – N o v é M e s t o**

Materiál na rokovanie

Miestnej rady

Dátum 22.03.2022

**Návrh na schválenie prípadu hodného osobitného zreteľa – nájom časti pozemku registra „C“ KN parc. č. 5620/11, ostatná plocha, v rozsahu 253 m2, katastrálne územie Vinohrady, evidované na liste vlastníctva č. 2212, ktorý je zverený do správy mestskej časti Bratislava – Nové Mesto pre nájomcu K&K Real estate VI. s.r.o., Panenská 24, Bratislava, 811 03 Bratislava, IČO: 52570070**

**Predkladateľ: Materiál obsahuje:**

**Ing. Ignác Olexík, PhD.**

1. Návrh uznesenia

2. Dôvodová správa + miesta pre obyvateľov + fotografie

3. Žiadosť o nájom pozemku + záber parcely

4. LV č. 2212

prednosta miestneho úradu

**Zodpovedný:**

**JUDr. Rastislav Velček**

vedúci oddelenia právneho,

podnikateľských činnosti, evidencie

súpisných čísel a správy pozemkov

**Spracovateľ:**

**JUDr. Rastislav Velček**

vedúci oddelenia právneho,

podnikateľských činnosti, evidencie

súpisných čísel a správy pozemkov

**na rokovanie prizvať :**

zodpovedného a spracovateľa

**N Á V R H U Z N E S E N I A:**

Miestna rada mestskej časti Bratislava – Nové Mesto

odporúča miestnemu zastupiteľstvu mestskej časti Bratislava – Nové Mesto

**s c h v á l i ť**

nájom časti pozemku registra „C“ KN parc. č. 5620/11, ostatná plocha, v rozsahu cca 253 m2, katastrálne územie Vinohrady, evidované na liste vlastníctva č. 2212, ktorý je zverený do správy mestskej časti Bratislava – Nové Mesto vlastníkom hlavným mestom Slovenskej republiky Bratislava, podľa priloženého zámeru vybudovania 7ks parkovacích miest (ďalej aj „predmet nájmu“)

; za účelom vybudovania 7 ks parkovacích miest o rozmere 2,5m x 5,0m (šírka, dĺžka)

; na dobu určitú do 01.05.2032, s možnosťou predĺženia o ďalších 10 rokov (opcia)

; pre žiadateľa : K&K Real estate VI. s.r.o., Panenská 24, Bratislava, 811 03 Bratislava, IČO: 52570070 (ďalej aj „nájomca“)

; ako prípad hodný osobitného zreteľa podľa § 9a ods. 9 písm. c) zákona 138/1991 Zb. o majetku obcí v znení neskorších predpisov z dôvodu, že:

- na predmete nájmu nájomca vybuduje 7 ks parkovacích miest, bez toho aby nájomca požadoval akúkoľvek finančnú úhradu zo strany prenajímateľa, pričom recipročne nájomca poskytne počas doby nájmu využívanie svojich 27 parkovacích miest bezplatne obyvateľom najbližšieho okolia v čase od 20:01 – 07:59 počas každého dňa, čo zlepší možnosti parkovania na Kramároch

; za nájomné vo výške: 1 €/m2/ročne (t.j. 253 € ročne za celý predmet nájmu)

; za podmienky:

- nájomná zmluva bude nájomcom podpísaná v lehote 60 dní odo dňa schválenia uznesenia v miestnom zastupiteľstve; v prípade, ak nájomná zmluva nebude nájomcom v uvedenej lehote podpísaná, uznesenie stráca platnosť

- nájomca bude zabezpečovať všetku starostlivosť o vybudované parkovacie miesta na predmete nájmu bez akejkoľvek finančnej spoluúčasti prenajímateľa,

- nájomca poskytne počas doby nájmu využívanie svojich 27 parkovacích miest bezplatne obyvateľom najbližšieho okolia v čase od 20:01 – 07:59 počas každého dňa,

- s pripomienkami

- bez pripomienok

**D Ô V O D O V Á S P R Á VA :**

Žiadateľ - K&K Real estate VI. s.r.o., Panenská 24, Bratislava, 811 03 Bratislava, IČO: 52570070 (ďalej aj „žiadateľ“) je vlastníkom pozemkov registra „C“ KN č. 5620/30, katastrálne územie Vinohrady, na ktorom je v súčasnosti vybudovaný uzavretý areál v susedstve stavby označenej súpisným číslom 7692 na parcele registra „C“ KN č. 5620/13, katastrálne územie Vinohrady ktorá je vo vlastníctve žiadateľa.

Žiadateľ pripravuje rekonštrukciu stavby označenej súpisným číslom 7692 na parcele registra „C“ KN č. 5620/13, katastrálne územie Vinohrady (ďalej aj „stavba“, aj „dom služieb“) a za týmto účelom má záujem o úpravu okolia svojej stavby.

**Súčasťou domu služieb bude renomovaný potravinový reťazec s ktorým nájomca uzavrie dlhoročnú nájomnú zmluvu.** **Pôvodný zámer vlastníka budovy – vybudovanie 5 podlažného polyfunkčného domu, vrátane prevažne rezidenčného využitia sa nebude realizovať.**

V dotyku so stavbou domu služieb je aj parcela registra „C“ KN parc. č. 5620/11, ostatná plocha, v rozsahu 253 m2, katastrálne územie Vinohrady, evidované na liste vlastníctva č. 2212, ktorý je zverený do správy mestskej časti Bratislava – Nové Mesto vlastníkom hlavným mestom Slovenskej republiky Bratislava (ďalej aj „predmet nájmu“) na základe protokolu č. 63/1991 zo dňa 30.09.1991. Presné vymedzenie predmetu nájmu je súčasťou žiadosti žiadateľa zo dňa 25.11.2021.

Žiadateľ má záujem o uzavretie nájomnej zmluvy k predmetu nájmu na obdobie 10 rokov za symbolické ročné nájomné vo výške 1€/m2 predmetu nájmu (celkovo ročne 253 €), za účelom vybudovania 7ks parkovacích miest, **pričom recipročne nájomca poskytne počas doby nájmu využívanie svojich 27 parkovacích miest bezplatne obyvateľom najbližšieho okolia v čase od 20:01 – 07:59 počas každého dňa, čo zlepší možnosti parkovania na Kramároch.**

**Mestská časť získa schválením návrhu nájomcu 253 €/každoročne z titulu nájomného a pre obyvateľov v čase od 20:01 – 07:59 - 27 parkovacích miest počas každého dňa.**

Prípad hodný osobitného zreteľa navrhuje sa schváliť tak, ako je uvedený v uznesení k tomuto materiálu, t.j.

*na predmete nájmu nájomca vybuduje 7 ks parkovacích miest, bez toho aby nájomca požadoval akúkoľvek finančnú úhradu zo strany prenajímateľa, pričom recipročne nájomca poskytne počas doby nájmu využívanie svojich 27 parkovacích miest bezplatne obyvateľom najbližšieho okolia v čase od 20:01 – 07:59 počas každého dňa, čo zlepší možnosti parkovania na Kramároch*

**27 parkovacích miest pre OBYVATEĽOV v čase 20:01 – 07:59**



**Fotografie pozemku – PREDMET NÁJMU, zo dňa 12.01.2022 :**



*Budova teplárne „Klenová“ a stavby žiadateľa, pohľad zo strany Vlárskej*

*/predmet nájmu – pozemok za plotom/*



*Pozemok žiadateľa a stavba žiadateľa, pohľad zo strany Klenovej*

**Fotografie pozemku – PREDMET NÁJMU zo dňa 11.02.2022**



***Plocha trávnatej plochy je cca 1 a viac metra nad úrovňou plochy možného parkoviska.***



